**ELŐZETES HATÁSVIZSGÁLAT**

**a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X.31.) önkormányzati rendelet módosításához**

**1. Társadalmi hatások**

A rendelet társadalmi hatása a városi képviselők, tanácsnokok, bizottsági tagok és elnökök, valamint a frakcióvezető Szombathely érdekében végzett hatékony munkája.

**2. Gazdasági, költségvetési hatások**

A rendeletnek költségvetést érintő hatása van, a szabályok alkalmazásából adódó forrásigényt a költségvetési rendeletben szükséges biztosítani. A tiszteletdíjak emelésével nőnek a Hivatal költségei, amelyek tovább emelkednek minden évben az infláció mértékével.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A rendelet megalkotására Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontja ad felhatalmazást, amely szerint az önkormányzati képviselőnek, a bizottsági elnöknek és tagnak, továbbá a tanácsnoknak járó tiszteletdíjat és természetbeni juttatást a helyi önkormányzat képviselő-testülete rendeletben határozza meg.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak, a pénzügyi feltételeket a költségvetési rendeletben szükséges biztosítani.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**